Шэджэмдэсхэр къофэ
Шэджэм районым ЩэнхабзэмкIэ и унэм и утым щIалэгъуалэр мэрем къэс щызэхуэсурэ адыгэ къафэ щызэхаублэ.
А Iуэхур зи жэрдэмыр щIыпIэ администрацэм щэнхабзэмкIэ иIэ къудамэрщ. Абы и унафэщI Вэрокъуэ Ларисэ зэрыжиIэмкIэ, щIалэхэмрэ хъыджэбзхэмрэ къафэ къудей мыхъуу, къафэм и хабзэхэм зыщагъэгъуазэ. «Шэджэм псыкъелъэхэр» цIыхубэ ансамблым и балетмейстер, КъБР-м щIыхь зиIэ и артист Молей Алихъан кIэлъоплъ щIалэгъуалэм адыгэ хабзэр зэрагъэзащIэм.
Хабзэм тету, адыгэ джэгур уджкIэ зэхуащIыж.
КIАРЭ Элинэ.
